Għall-aħħar nofs tas-seklu tmintax, taħt l-Ordni tal-Kavallieri, Malta għaddiet minn mumenti mill-aktar imwiegħra fl-istorja mqanqla tagħha. Gżiritna kienet mitluqa tgħum f'baħar ta' inkwiet, ta' għaks u ta' faqar liema bħalu. Biżżejjed jingħad li f'temp ta' tliet snin, fi tmiem l-istess seklu, għaddejna minn taħt il-ħakma tal-Kavallieri għal dik ta' taħt ir-Repubblikani Franċiżi u spiċċajna kolonja tal-Kuruna Ingliża: Kien propju f'dawk il-waqtiet ta' taqtigħ il-qalb li Dun Salvatore Corso serva u wettaq ħidmietu bħala Kappillan fis-Siġġiewi Fis-sena 1741 kien laħaq Gran Mastru Manoel Pinto da Fonceca, nobbli Portugiz, vanituż u jħobb il-pjaċiri tal-ħajja, tant li ftit li xejn kien iħabbel rasu għall-għawġ li fih kienu jinsabu s- sudditi Maltin tiegħu. Il-ħtiġijiet tal-poplu kienu minsija għal kollox, xogħol ftit li xejn, mard u mwiet ta' kuljum u miżerja ma' kullimkien, l-aktar fl-irħula bogħod mill-ibliet bħal ma kien is- Siġġiewi tagħna. Kien reġim dittatorjali li dam 32 sena sħaħ. Wara Pinto laħaq l-Ispanjol Francesco Ximenes de Texada, Gran Mastru ta' karattru aħrax li ma jċediha 'l ħadd. Kien mistmerr minn kulħadd u taħtu l-gwaj u l-għelt komplew kibru qatigħ. B'xorti tajba l-ħakma tiegħu ma dametx wisq għax miet wara sentejn fl-1775. Minnufih intgħażel floku n-nobbli Franċiż Emanuel de Rohan li dam isaltan għal 20 sena. De Rohan kien miġjub ħafna mill-poplu li, fl-ewwel snin ta' saltnatu, ra jitwetaq tibdil ta' fejda fit-tmexxija ta' pajjiżna. Il-Maltin setgħu jistejqru xi ftit mit-tiġrib li kienu għaddew minnu, għalkemm, aktar tard, kollox reġa' għalli kien. Kien fl-ewwel snin tat-treġija tal-Gran Mastru Pinto meta twieled Salvatore Corso li kien destinat jgħix taħt it-tliet saltniet li semmejna, sakemm ħajtu ntemmet fl-1826 taħt l-amministrazzjoni ta' l-Ingliżi. Corso twieled il-Belt Valletta fl-4 ta' Novembru 1746 u tgħammed fil-Parroċċa ta' San Pawl nhar is-6 ta' l-istess xahar, fejn ingħata ħames ismijiet i.e. Francesco, Salvatore, Kostantinu, Feliċ u Fortunato li minnhom baqa' jżomm biss dak ta' Salvatore. Mir-reġistru tal-magħmudijiet miżmum fl-arkivju parrokkjali ta' San Pawl il-Belt, insibu li l-ġenituri tiegħu kienu Francesco Corso u martu Angela, filwaqt li bħala parrini jidhru Francesco Pizzuto bin Giovanni u Teresa mart Salvu Pizzuto, it-tnejn mill-belt Valletta.' Iż-żaġħżugħ Salvo Corso studja għas-saċerdozju fis-Seminarju u fil-kulleġġ tal-Ġeżwiti minn fejn ħa d-Dottorat fit-Teoloġija. Waqt il-ħidma tiegħu bħala saċerdot kien intbagħat għal ftit żmien fil-paroċċa ta' San Ġorġ, Ħal Qormi, jaġixxi ta' Vigarju, meta l-post tal-Kurat kien vakanti. Kien serva wkoll għal ftit xhur ta' Viċi fil-Mosta sakemm inħatar Kappillan ġdid. F'Settembru ta' l-1794, fis-Siġġiewi miet il-Kappillan Dun Pietru Decelis b'attakk ta' puplesija u ndifen fil-knisja ta' San Ġorġ, Hal Qormi, raħal twelidu. Ftit jiem wara, f'Ottubru, tnieda konkors għan-nomina ta' Kappillan ġdid fil-parroċċa ta' San Nikola s-Siġġiewi. Fil-5 ta' l-istess xahar Dun SalvCorso ntgħazel għal dan il-post u ngħata l-pussess minn idejn l-Isqof Vincenzo Labini fil-11 ta' Jannar 1795. Dun Salv kellu 48 sena.2 Il-Kappillan il-ġdid ġie joqgħod f'Dar il-Kappillan, l-istess li għandna llum, u miegħu ġiet oħtu Maria u l-armla anzjana Rosa Tanti. Is-Siġġiewi ta' l-1794 kien raħal pjuttost żgħir ta' 2060 abitanti. M'għandniex in-numru eżatt ta' saċerdoti li l-Kappillan il-ġdid sab meta daħal fil-parroċċa. Iżda, jekk immorru ftit snin lura sa Każin Banda San Nikola — Festa 2005 l-1781, meta saret viżta pastorali mill-Isqof Labini, insibu li l-parroċċa kellha 27 saċerdot, inkluż il-Kappillan Dun Salvatore Pace, kif ukoll 16-il Kjeriku, 12 minnhom ċelibi u 4 miżżewġin'. Għalhekk wieħed jassumi li, bejn wieħed u ieħor, il-Kappillan Corso sab l-istess numru ta' Qassisin u Kjeriċi fl-1795 meta ħa l-pussess. Fil-parroċċa kien hemm tliet fratellanzi: tas-Sagrament, tar- Rużarju u ta' San Ġużepp, dik tad-Duluri kienet għadha ma twaqqfitx. Ta' min jgħid li n-numru ta' Fratelli mseħbin fit-tliet Soċjetajiet kien ferm akbar milli nsibu Ilum. Meta Dun Salv beda l-ħidma parrokjali tiegħu, sab lis-Siġġiwin, bħal dejjem, miġbuda lejn il- knisja, iqimu l-kleru u devoti kbar tal-patrun tagħhom San Nikola. Ix-xogħol ewlieni ta' bini fil- knisja l-ġdida kien ilu li tlesta mill-1735, sittin sena qabel il-wasla tiegħu. Kienet knisja differenti ħafna milli nafu Ilum. Ma kien hemm la navati u anqas portiku, la pittura u anqas irħamijiet. Il- koppla kienet waħda baxxa, għax dik li għandna llum tmur lura biss sa l-1919. Il-mejtin kienu jindifnu taħt il-paviment tax-xorok fil-korsija waqt li d-dfin tal-mem kannierja, taħt il-kor. In-nies tas-Siġġiewi kienu l-aktar bdiewa, ħaddiema fil-barrieri u ukoll nies ta' snajja' konnessi ma' dawn l-attivitajiet. Għalkemm dik i bri tal-kleru kien isir fil- fix-xogħol tal-ġebel, kif -ħabta t-tkabbir tal-qoton kien naqas ħafna wieħed kien għadu jsib numru sewwa ta' nisa tad-dar jaħdmu t-tajjar u jinsġu l- Kumditajiet tal-ħajja tista' tgħid ma kien hemm xejn. Biex imorru sal-Belt jew f'inħawi oħra n-nies kienu jimxu jew jirkbu fuq karettun miġbud minn bagħal jew xi ħmar. forsi kont issib xi żewġ kalessi għal dawk il-ftit li setgħu jħallsu għal ri Fis-sena li Dun Salv Corso ġie s-Siġġiewi, f'Malta kien għadu js ba sa fejn riedu jaslu. altan il-Gran Mastru de Kien ilu jokkupa l-Maġistratura għal 20 sena sħaħ u kien mgħobbi sewwa biż-żmien, propju fil-mument meta l-Ordni tal-Kavalieri kienet teħtieġ id soda ta' qagħda ferm ħażina fl-Ewropa. F'Lulju ta' l-1789, jiġifieri sitt snin qal il-parroċċa, fi Franza kienet faqqgġet bil-kbir il-famuża Rivoluzzjoni min imexxiha mħabba l- bel ma Dun Salv ġie f'din i qalbet l-Ewropa ta' taħt fuq. L-Ordni kienet tneżżgħet għal kollox mill-propjetà li kellha fi Franza u tilfet ħafna mir-renti u privileġġi li kellha. Dik il-ħabta wkoll Napuljun Bonaparti kien beda j 'il Malta biex isservih ta' bażi minn fejn ikompli bil-ħolma tiegħu li artijiet oħra tal-Lvant. Bejn li kien kiber sewwa u bejn l-inkwiet li kellu jiffaċċja, ix-xwe f'Lulju 1797. Tlett ijiem wara nħatar bħala Gran Mastru ġdid il-Balliju esti l-pjani tiegħu li jaħtaf jieħu taħt idejh l-Eġittu u Kien għadu mhux kbir fl-età, kien bniedem fabbli u kien jinġieb ħafna mill-Maltin. Imma t-twegħir fil-kontinent u f'Malta kompla bil-kbir u l-Ordni ftaqret sewwa mid-dħul ta' flus li qabel kienu jaslulha minn diversi sorsi fl-Ewropa. Malta kienet tinsab f' onfużjoni ġenerali, għelt ta' sikwit bejn il-kavalieri, nuqqas ta' flus, korruzzjoni u kull xorta ta' vizzji. Dan kollu kien juri fid-deher li żmien l-Ordni f'Malta kien wasal biex jintemm. F'dan iż-żmien li qed insemmu, Dun Salv Corso kien ilu sentejn kappillan fis-Siġġiewi. Kif rajna, kienu żmnijiet diffiċli u għalkemm is-Siġġiewi kien raħal tal-bdiewa, kollha ta' sens reliġjuż qawwi u maqtugħin mill-kurrenti politiċi ta' l-ibliet, xorta waħda l-effetti tal-qagħda ħażina fil- Gżira ħakmu fuq dar-raħal, fejn kont issib nuqqas ta' tagħlim u injuranza grassa f'kull qasam tal- ħajja. Peress li l-Kappillan Corso ġie mill-Belt Valletta, aktar u aktar sab ma wiċċu problemi għax ried jaħdem f'ambjent rurali u fost nies imrawma fi drawwiet antikwati u xort'oħra minn dawk ta' l-ibliet. Minkejja l-inkwiet li sab jistennieh, il-Gran Mastru Hompesch kien jagħmel li jista' biex imexxi l-pajjiż f'dak il-baħar imqanqal. Kien iħobb jindehes mal-poplu u kien saħansitra sar jifhem il- Malti . Kien ukoll jieħu sehem fiċ-ċelebrazzjonijiet tradizzjonali Maltin speċjalment fil-festi ta' l- irħula. Infatti, f'Settembru ta' l-1997, l-unika sena tas-saltna tiegħu, sab il-ħin biex iżur Ħaż- Żabbar għall-festa tal- Madonna tal-Grazzja u l-istess għamel f'Novembru meta mar iż-Żejtun nhar Santa Katerina. Fiż-żewġt irħula Hompesch intlaqa' bil-kbir min-nies tal-post u dawn sabu l- Każin Banda San Nikola — Festa 2005 okkażjoni biex jagħmlu talba, li ntlaqgħet mill-Gran Mastru, biex iż-żewġ irħula j jiġu mgħollija għal status ta' belt. Hekk, Haż-Żabbar sar magħruf bħala Città Hompesch waqt li ż-Żejtun ingħata t-titlu ta' Città Beland, il-kunjom ta' omm il-Gran Mastru. Sewsew ġimagħtejn wara kien imiss lis-Siġġiewi meta, fis-6 ta' Diċembru, saret bħas-soltu l- festa ta' San Nikola. Il-Kappillan Corso għamel bħat-tnejn l-oħra u f'isem il-kleru u l-poplu stieden 'il-Gran Mastru għall-quddiesa solenni fil-knisja parrokkjali. Meta waslet l-aħbar li l-Gran Mastru kien laqa' l-istedina nbdiet minnufih it-tħejjija għall-miġja tas-Sultan. Fil-korsija tal-knisja ddendel id-damask u mal-faċċata fuq barra twaħħlu tazzi kuluriti taż-żejt biex jinxtegħlu għall-okkażjoni. L-istatwa ta' San Nikola tal-pjazza żżejnet bil-liedna u b'kuruni tal-ward. F'jum il-festa l-Gran Mastru Hompesch, bis-segwitu tiegħu, telaq mill-Palazz tal-belt u wasal is-Siġġiewi min-naħa ta' Ħaramija għax dak iż-żmien id-dħul fir-raħal kien minn dawk in-naħat, mhux bħallum minn Triq Santa Margarita. Il-korteo ġibed għal Triq il-Kbira, dak iż-żmien Via Maiori, bl-Almonier tal-Palazz fuq quddiem iqassam xi muniti lin-nies li ħarġu bi ħġarhom matul ir-rotta. Hekk kif is-Sultan qorob lejn il-knisja ta' San Mark is-Sindku tar-raħal ħareġ mill-palazz ta' l-Armerija biex jagħti l-merħba mistħoqqa lil Gran Mastru. Kien sindku Pawlu Tabone, mis- Siġġiewi, li kien inħatar f'dik il-kariga f'Marzu ta' l-istess sena. Kompliet il-purċissjoni u, meta waslet ħdejn il-Qajjied, għaddew minn ġo Ark Trijumfali li kien ittella' fit-tarf ta' Triq il-Kbira fejn jibda l-misraħ tal-knisja. Minn hemm imxew bejn żewġ fillieri suldati sa ma waslu taħt iz-zuntier fejn il-Gran Mastru sab jistennewh il-Kappillan Corso u l-kleru, li tawh merħba f'isem is-Siġġiewi kollu. Il-Gran Mastru, daħal fil-knisja li kienet imballata bin-nies kollha bl-aħjar ilbies li kellhom, mexa tul il-korsija segwit mill-kleru u minn dawk li ġab miegħu u poġġa fuq it-tron li tħejjielu qrib l-altar. Bdiet il-quddiesa kantata u fil-ħin propizju l-Gran Mastru bies ir-relikwa ta' San Nikola kif imbagħad għamlu wkoll il-kleru u kull min kien ħa sehem fil-knisja. Meta ntemmet iċ-ċerimonja l-Kappillan Corso ppreżenta bukkett fjuri lis-Sultan u dan, min-naħa tiegħu, offra lill-Kappillan somma flus biex titqassam fost il-foqra tar-raħal Xħin ħareġ mill-knisja, il-Gran Mastru tħallat mal-folla ferrieħa li kienet qed tistennieh biex tagħtih l-aħħar tislima qabel rikeb fil-karozzella u telaq lejn il-Belt Valletta. Minnufih wara ż-żjara tas-Sultan, Dun Salv Corso, f'isem il-poplu tas-Siġġiewi, ħejja rikors, miktub bit-Taljan, li fih talab lill-Gran Mastru biex bħal ma sar f'irħula oħra ta' Malta, jogħġbu jżejjen lis-Siġġiewi bit-titlu ta' Belt San Ferdinando, f'ġieħ il-qaddis li jġib ismu. Għaddew biss tliet ġimgħat, meta t-talba tal-Kappillan u tal-poplu ntlaqgħet mill-Gran Mastru u b'digriet maħruġ mill-Palazz bid-data 30 ta' Diċembru 1797 is-Siġġiewi ġie mogħni bl-isem ta' Città San Ferdinando.'. B'hekk in-nies tas-Siġġiewi kienu kburin li, bħal Ħaż-Żebbuġ, Hal Qormi u rħula oħrajn kienu saru ċittadini ta' belt żgħira u mhux aktar abitanti ta' raħal magħruf bħala Terra jew Casale. Minn dakinhar, in-nomenklatura Città San Ferdinando bdiet tidher fuq dokumenti uffiċjali bħal kuntratti u testmenti, kif ukoll fir-reġistri tal-parroċċa li kien iżomm il-Kappillan Corso. It- twelid, iż-żwiġijiet u l-imwiet bdew jiġu reġistrati li saru fil-Belt Ferdinando. Għalkemm l-isem propju kien San Ferdinando, is-Siġġiwin sabuha aktar faċli jgħidu Città Ferdinand u hekk baqgħet sa sitt xhur wara, sat-12 ta' Ġunju 1798, meta f'dak il-jum ta' malawgurju Malta waqgħet taħt il-ħakma Repubblikana Franċiża. Il-Gran Mastru, flimkien ma' l-Ordni tal- Kavalieri, tkeċċew minnufih u għal dejjem 'il barra mill-Gżejjer Maltin minn Napuljun Bonaparti. Peress li l-Franċiżi kienu mxennqa li jneħħu kull forma ta' titli li jfakkru fl-Ordni, l-isem ta' Città Ferdinando ma setax jibqa' aktar jintuża. Kien biss f'dawn l-aħħar snin bit-twaqqif tal-Kunsilli Lokali fl-1994 li t-titlu reġa' tfaċċa mill-ġdid wara kważi żewġ sekli. Intant, il-Franċiżi bdew l-amministrazzjoni ta' Malta fuq nota tajba billi biddlu liġijiet antikwati u daħħlu flokhom oħrajn ta' fejda għall-poplu. Mill-banda l-oħra, fil-kamp reliġjuż għamlu restrizzjonijiet horox, fost oħrajn daħħlu ż-żwieġ ċivili flok dak reliġjuż, ordnaw li l-patrijiet u s- Każin Banda San Nikola — Festa 2005 sorijiet ma setgħux iżommu aktar minn kunvent wieħed u neħħew kull awtorità tal-Papa fuq il- Gżejjer Maltin. L-Isqof Labini, flimkien mal-kappillani kollha, inkluż Dun Salvatore Corso, issejhu fil-Palazz tal-belt biex jaħilfu l-lealtà tagħhom lejn il-Gvern Repubblikan. Miżuri hekk riġidi malajr ġabu l-istmerrija tal-Maltin, speċjalment fl-irħula fejn in-nies huma marbuta ħafna mal-kleru u ma' ħwejjeġ tal-fidi nisranija. Dan kollu wassal biex nhar il-Ħadd 2 ta' Settembru 1798, xahrejn u nofs biss wara li l-Franċiżi daħlu f'Malta, in-nies tal-kampanja sfogaw bil-qilla u rvellaw kontra t-truppi Franċiżi meta dawn ippruvaw ibigħu b'irkant id-damask u l- fided ta' xi knejjes fir-Rabat u minn dik Tal-Karmnu fl-Imdina. Kif kien miftiehem minn qabel, f'dak il-jum memorabbli ndaqqu l-qniepen ta' dawk il-knejjes u f'qasir żmien ġgajta ta' bdiewa Siġġiwin u Żebbuġin ġrew lejn l-Imdina u ħadu sehem fir-rewwixta li kienu bdew ir-Rabtin ta' dawk l-inħawi ftit tal-ħin qabel. Sadattant waslu aktar nies minn irħula oħra u wara ħafna taqbid u ġlied fit-toroq mas-suldati Franċiżi, ir-ribelli rnexxielhom, matul il- lejl, jidħlu ġewwa l-Imdina fejn 65 suldat inqabdu għall-għarrieda u ġew kollha massakrati fit- toroq ta' dik il-belt żgħira. Il-kampanja kollha issa qamet kontra l-Franċiżi u malajr malajr twaqqfet Assemblea Nazzjonali daħlu jistkennu wara s-swar tal-Belt u tal-Kottonera. Ġew iffurmati diversi battaljuni mill-irħula u r-rekluti tas-Siġġiewi kienu jservu maż-Żebbuġin fil-kamp f'Tas-Samra, ħdejn il-Ħamrun, taħt il- Kmandant tagħhom il-Kan. L-imblokk deher li kien ser jieħu fit-tul, u għalhekk, fil-11 ta' Frar 1799 , l-Assemblea nbidlet f'Kungress Nazzjonali taħt il-kmand tal-General Alexander Ball, għax sadattant kienet waslet l- għajnuna ta' l-Ingliżi u alleati oħra. Il-Kungress kien iffurmat minn delegati magħżulin mill- kapijiet tal-familji mill-irħula kollha. Dawn bdew jiltaqgħu fil-Palazz ta' San Anton. Is-Siġġiwin għall-ewwel bagħtu bħala delegat lis-Saċerdot Lorenzo Saliba, li kien għalliem tal-Letteratura fis- Seminarju, iżda dan irriżenja wara ftit jiem u minn floku ntgħażel il-Kappillan Dun Salv Corso li baqa' f'dik il-kariga sakemm spiċċa l-imblokk Dokument li hemm fl-arkivju tal-Katidral fl-Imdina jagħti wieħed x'jifhem li Dun Salv kien jieħu sehem attiv f'dan il-Kungress għax fis-seduta tal-5 ta' Mejju 1800 kien inħatar f'kumitat, flimkien maż-żewġ delegati ta' l-Imqabba u taż-Żejtun, biex jindagaw dwar xi taħwid li kien hemm fil-kontijiet tal-Ġurati ta' l-Imdina u f'dawk li kien jamministra n-Nutar Manwel Vitale, li ukoll kien Kmandant tas-suldati Maltin'$ Peress li n-nies ta' kull raħal kellhom joħorġu ammont ta' flus biex titkompla l-gwerra, Dun Salv kien jara li, fis-Siġġiewi, din l-ispeċi ta' taxxa kienet tinġabar fil-ħin u li tasal għand dawk li kienu jamministraw il-fondi ta' l-imblokk. Matul ix-xhur sajfin tas-sena 1800 il-gwarniġjon Franċiż wara s-swar tal-belt spiċċalhom kull proviżjon ta' ikel kif ukoll kull tama li tista' taslilhom xi għajnuna minn barra. Fl-4 ta' Settembru il-Ġeneral Vaubois u l-Ammirall Villeneuve, Kmandanti tat-truppi Franċiżi, ċedew l-armi lill- forzi Ingliżi u tħallew isalpaw 'il barra lejn arthom. Il-Ġeneral Ball, li kien President tal-Kungress Nazzjonali, daħal il-Belt bħala Gvernatur temporanju ta' dawn il-Gzejjer. Sfortunatament, lill-kapijiet Maltin ma daħħluhom xejn waqt it-trattativi għall-waqfien mill- ġlied. Biex forsi jtaffu ftit għal dan l-affront lejn il-poplu Malti, il-Gvernatur Ball, nhar id-9 ta' Frar 1801, offra lid-deputati tal-Kungress Nazzjonali, li magħhom kien hemm il-Kappillan Corso tas-Siġġiewi, medalja tad-deheb u ċertifikat bħala tifkira tas-sehem qalbieni tagħhom tul is-sentejn ta' l-imblokk. Wara li l-qagħda f'Malta ġiet għan-normal, Dun Salv Corso baqa' jmexxi l-parroċċa għal-10 snin oħra sa l-14 ta' Awissu 1810 meta l-isqof Ferdinando Mattei ħatru Kanonku tal-Kattidral u wkoll Rettur tas-Seminarju: Kien nominat ukoll Eżaminatur Pro-Sinodali u għamel xi żmien jaġixxi flok il-Vigarju. Flok Dun Salv Corso nħatar Kappillan tas-Siġġiewi Dun Antonio Caruana, li kien Kappillan f'Ħal Kirkop. Każin Banda San Nikola — Festa 2005 a/ikoalbive— Ġw il-Firma tal-Kappillan S Tul is-snin li għamel fis-Siġġiewi, il-Kappillan Corso wettaq ħidma pastorali siewja. Meta ħalla l-parroċċa l-popolazzjoni tar-raħal kienet qabżet l-2700. Imħabba l-qagħda ħażina li fiha kienet tinsab Malta, l-aktar wara l-għaks li ħalla warajh l-imblokk tal-Franċiżi kif ukoll t-taħwid u l-inkwiet tas-snin bikrin tal-ħakma Ingliża, il-Kappillan Corso ftit li xejn seta' jwettaq opri ġodda fil-knisja. Flus fl-idejn ma kienx baqa', għax in-nies kien spiċċalhom kollox u bilkemm kien fadlilhom x'jieklu. Nafu biss li kienet saret l-istatwa tal-Madonna tar-Rużarju mill-iskultur Mariano Gerada. Din ittellgħet b'purċissjoni mill-kappella ta' Ċwerra sal-parroċċa nhar it-13 ta' Ottubru 1805. Opri żgħar oħra kienu l-kwadri tal-Qalb ta' Ġesti, fuq l-altar tal-kor, u dak ta' San Alwiġi li hemm fl-Oratorju, li saru fl-1807 mill-pitturi Pace u Calleja rispettivament. Fis-sena 180, fil- knisja Tal-Providenza tbiddel il-kwadru titulari u tqiegħed floku dak li nsibu Ilum bil-Madonna u l-Bambin ibierku l-kampanja. Kien hemm xniegħa, illum għal kollox miċħuda, li dal-kwadru kien tal-famuż pittur Spanjol Velasquez. Il-Kan. Salvatore Corso miet fl-Imdina nhar il-5 ta' Ottubru 1826 fl-età ta' 80 sena u ndifen fil- Katidral. ' It-test tar-rikors, tradott għall-Ingliż, u d-digriet tal-Gran Mastru flimkien ma' kopja faksimili ta' l-istess dokument, jidhru f'paġni 79 u 80 tal-ktieb SIĠĠIEWI - A Profile of Historv, Social Life and Traditions, ta' l- istess awtur u li ġie ppubblikat, f'Ottubru 2002, mill-Kunsill Lokali tas-Siġġiewi, minn fejn għadu jista' jinkiseb. Sorsi u riferenzi: Mdina, CEM Concorsi Siġġiewi, ff.73, 74 vġr Ibid — Status Anim. Siġġiewi, 1795 Kurja Epis., Viħta Pastorli Labini, 1781 Każin Banda San Nikola — Festa 2005